CELEX: 32010D0818
Language: et
Date: 2010-08-17 00:00:00
Title: Komisjoni otsus, 17. august 2010 , millega muudetakse otsust 2007/623/EÜ, millega luuakse halduskoormust käsitlev sõltumatute huvirühmade kõrgetasemeline töörühm

18.8.2010   
            
            
               ET
            
            
               Euroopa Liidu Teataja
            
            
               C 223/6
            
         KOMISJONI OTSUS,
   17. august 2010,
   millega muudetakse otsust 2007/623/EÜ, millega luuakse halduskoormust käsitlev sõltumatute huvirühmade kõrgetasemeline töörühm
   2010/C 223/03
   EUROOPA KOMISJON,
   võttes arvesse Euroopa Liidu toimimise lepingut
   ning arvestades järgmist:
   
               (1)
            
            
               Otsusega 2007/623/EÜ (1) lõi komisjon kolmeks aastaks halduskoormust käsitleva sõltumatute huvirühmade kõrgetasemelise töörühma (edaspidi „töörühm”).
            
         
               (2)
            
            
               Halduskoormuse vähendamine ja õigusaktide lihtsustamine on komisjoni prioriteedid ning halduskoormuse vähendamise tegevusprogramm Euroopa Liidus tuleb ellu viia aastaks 2012.
            
         
               (3)
            
            
               Sellest lähtuvalt tuleks pikendada ka töörühma ja selle liikmete volitusi.
            
         
               (4)
            
            
               Töörühm peaks jätkama tihedat koostööd nii väliste huvirühmade kui ka komisjoni talitustega ning vahetama korrapäraselt ja struktureeritult arvamusi ja kogemusi asepeasekretäri ja mõju hindamise komitee eesistujaga,
            
         ON TEINUD JÄRGMISE OTSUSE:
   Artikkel 1
   Otsust K(2007) 4063 muudetakse järgmiselt:
   
               1.
            
            
               Artikkel 2 asendatakse järgmisega:
               „Artikkel 2
               Töörühma ülesandeks on anda komisjonile nõu halduskoormuse vähendamise tegevusprogrammi kohta Euroopa Liidus, kus on seatud eesmärgiks 2012. aastaks vähendada ELi õigusaktidest tulenevat ettevõtete halduskoormust 25 % võrra, ning komisjoni tööprogrammis kindlaks määratud lihtsustamisalgatuste kohta.
               Eelkõige täidab töörühm järgmisi ülesandeid:
               
                           —
                        
                        
                           annab Interneti-konsultatsioonide teel ja liikmesriikides korraldatavatel töökohtumistel nõu konsultantide soovitatud halduskoormuse vähendamise meetmete kohta;
                        
                     
                           —
                        
                        
                           annab komisjonile selle taotluse korral nõu tegevuskavas esile kerkida võivate metoodiliste küsimuste kohta;
                        
                     
                           —
                        
                        
                           esitab vajaduse korral ettepanekuid selle kohta, milliseid olemasolevaid õigusakte saaks täiendavalt kasutada halduskoormuse vähendamisel;
                        
                     
                           —
                        
                        
                           annab komisjonile nõu lihtsustamisprogrammi kohta, eelkõige seoses nende õigusaktidega, mille abil on võimalik vähendada halduskoormust;
                        
                     
                           —
                        
                        
                           aitab komisjonil tagada halduskoormuse vähendamist käsitlevate ettepanekute vastuvõtmise nõukogus ja parlamendis;
                        
                     
                           —
                        
                        
                           koostab 2011. aasta novembriks aruande liikmesriikide parimate tavade kohta ELi õiguse rakendamisel kõige vähem koormaval viisil.
                        
                     Töörühma volitused kehtivad kuni 31. detsembrini 2012.”
            
         
               2.
            
            
               Artikli 3 lõige 1 asendatakse järgmisega:
               „Artikkel 3
               1.   Komisjon võib töörühmaga nõu pidada kõikides küsimustes, mis on seotud halduskoormuse vähendamise tegevusprogrammiga Euroopa Liidus ja komisjoni tööprogrammis kindlaks määratud jätkuva lihtsustamisprogrammiga.”
            
         
               3.
            
            
               Artiklit 4 muudetakse järgmiselt:
               Artikkel 4
               
                           a)
                        
                        
                           lõike 4 esimene lause asendatakse järgmisega:
                           „Töörühma liikmed nimetatakse ametisse kuni 31. detsembrini 2012.”
                        
                     
                           b)
                        
                        
                           Lõike 7 esimene lause asendatakse järgmisega:
                           „Liikmete nimed avaldatakse Euroopa Komisjoni peasekretariaadi veebisaidil.”
                        
                     
         
               4.
            
            
               Artikli 5 lõike 4 teine lause asendatakse järgmisega:
               „Euroopa Komisjoni peasekretariaat tagab töörühmale sekretariaaditeenused.”
            
         
               5.
            
            
               Artikkel 7 asendatakse järgmisega:
               „Artikkel 7
               Kohaldamine
               Käesolevat otsust kohaldatakse kuni 31. detsembrini 2012.”
            
         Artikkel 2
   Käesolev otsus jõustub 30. augustil 2010.
   
      Brüssel, 17. august 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 253, 28.9.2007, lk 40.